เอไอเอออกประกันใหม่ให้ผลตอบแทน500%
เอไอเอ ออกขายแบบประกันชีวิตใหม่ จับกลุ่มลูกค้าที่ต้องการออมเงิน ให้ผลตอบแทนสูงสุด 500%
11 พ.ค. 2553

เอไอเอ ออกขายแบบประกันชีวิตใหม่ จับกลุ่มลูกค้าที่ต้องการออมเงิน ให้ผลตอบแทนสูงสุด 500%
นายรอน แวน โอเยน ประธานเจ้าหน้าทิ่บริหาร บริษัท อเมริกันอินเตอร์แนชชั่นแนลแอสชัวรันส์ ประเทศไทย (เอไอเอ) เปิดเผยว่า บริษัทได้ออกออกกรมธรรม์ใหม่ 5Pay10 (Non-Par) ซึ่งเป็นกรมธรรม์ประกันชีวิตแบบสะสมทรัพย์ 10 ปี ชำระเบี้ยประกันภัย 5 ปี แต่ไม่มีเงินปันผล  ที่ให้ผลตอบแทนตลอดอายุสัญญาสูงถึง500% ของจำนวนเงินเอาประกันภัยเริ่มต้น และรับความคุ้มครองกรณีเสียชีวิตจากอุบัติเหตุอีก 100-500% ของจำนวนเงินเอาประกันภัย
ทั้งนี้ ลูกค้าจะได้รับความคุ้มครองชีวิตในวงเงิน 100% ของจำนวนเงินเอาประกันภัยในปีกรมธรรม์ที่ 1 และได้รับความคุ้มครองชีวิตเพิ่มขึ้นเป็น 200%, 300% และ 400% ในปีกรมธรรม์ที่ 2, 3 และ 4 สำหรับปีกรมธรรม์ที่ 5 – 10 จะรับความคุ้มครองชีวิตในวงเงินสูงสุดถึง 500% ของจำนวนเงินเอาประกันภัยเริ่มต้น
นอกจากนี้  ผู้เอาประกันภัยจะได้รับความคุ้มครองกรณีเสียชีวิตจากอุบัติเหตุ  โดยหากเสียชีวิตในปีที่ 1 ของกรมธรรม์ จะได้รับความคุ้มครองในวงเงิน 500% ของจำนวนเงินเอาประกันภัย  ในปีกรมธรรม์ที่ 2, 3 และ 4  จะได้รับความคุ้มครองกรณีเสียชีวิตจากอุบัติเหตุ 400%, 300% และ 200% ตามลำดับ  สำหรับปีกรมธรรม์ที่ 5 – 10 จะได้รับความคุ้มครองในวงเงิน 100% ของจำนวนเงินเอาประกันภัย
สำหรับกรมธรรม์ 5Pay10 (Non-Par) รับประกันภัยบุคคลชาย-หญิงอายุ 16-60 ปี ในจำนวนเงินเอาประกันภัยขั้นต่ำ 20,000 บาทถึงสูงสุด 1 ล้านบาท อัตราเบี้ยประกันภัยสำหรับผู้ที่อายุ 16-40 ปี = 870 บาทต่อจำนวนเงินเอาประกันภัย 1,000 บาท ส่วนผู้ที่อายุ 41-55 ปี อัตราเบี้ยประกัน = 880 บาทต่อจำนวนเงินเอาประกันภัย 1,000 บาท  และผู้ที่อายุ 56-60 ปี อัตราเบี้ยประกัน = 900 บาทต่อจำนวนเงินเอาประกันภัย 1,000 บาท
พร้อมกันนี้ เอไอเอ ประเทศไทย ได้จัดกิจกรรมขอบคุณลูกค้าที่ซื้อกรมธรรม์  5Pay10 (Non-Par) นี้โดย ลูกค้าที่ซื้อกรมธรรม์นี้ในระหว่างวันที่ 1-31 พฤษภาคม 2553 จะได้รับสิทธิ์ชิงรางวัลแพ็คเก็จทัวร์ไปชมการแข่งขันฟุตบอลโลกรอบชิงชนะเลิศที่ประเทศแอฟริกาใต้อีกด้วย